Diari Oficial de la Generalitat Valenciana


Sumari del DOGV 8005, del 22-03-2017 (2017/2340)

Convocatòria per a la provisió de dues places de tècnic/a mitjà, com a personal laboral temporal, en EIGE Alacant.
------------------------------------------------------------------------------------------------------------------

### Dades del document

Número de DOGV
:   8005

Data del DOGV
:   22-03-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/2340


Data del document
:   10-03-2017

Organisme emissor
:   Entitat d'Infraestructures de la Generalitat (EIGE)

Tipus de document
:   Anunci

Descriptors 

:   * concurs administratiu

Convocatòria per a la provisió de dues places de tècnic/a mitjà, com a personal laboral temporal, en EIGE Alacant. [2017/2340]  
D'acord amb l'article 13.3 del Decret 6/2013, de 4 de gener, del Consell, pel qual s'aprova el Reglament d'organització i funcionament de l'Entitat d'Infraestructures de la Generalitat, que en matèria de selecció de personal laboral temporal estableix que la selecció del personal laboral temporal haurà de respectar els principis de publicitat, igualtat, mèrit i capacitat.  
L'Ordre de 17 de gener de 2006, de la Conselleria de Justícia, Interior i Administracions Públiques, sobre regulació de borses de treball temporal per a proveir provisionalment llocs de treball de l'Administració del Govern Valencià.  
La disposició addicional vint-i-unena, amb relació a l'article 36.6 de la Llei 14/2016, de 30 de desembre, de pressupostos de la Generalitat per a l'exercici 2017.  
Tenint les preceptives autoritzacions requerides en matèria de contractació de personal laboral temporal per a cobrir necessitats urgents i inajornables que es restringiran als sectors o funcions que es consideren prioritaris o que afecten el funcionament dels serveis públics essencials, respecte del lloc de treball, modalitat contractual, duració, categoria i salari que es descriuen en la present convocatòria.  
  
En la pàgina web d'EIGE, Entitat d'Infraestructures de la Generalitat, www.eige.es, apareixen íntegrament publicades les bases de la convocatòria per a la provisió de dos places de tècnic mitjà, com a personal laboral temporal, adscrit al Servei de Promoció i Conservació, segons es detalla a continuació:  
  
La documentació acreditativa dels mèrits al·legats en el curriculum vitae per a optar a les places (experiència laboral, formació acadèmica, formació complementària i resta de requisits) haurà de realitzar-se durant el termini de presentació de candidatures i no es prendrà en consideració la presentada posteriorment.  
Les sol·licituds s'han de presentar, d'acord amb el que s'ha disposat anteriorment, en els registres d'entrada de les seus d'EIGE a València, sítia en el carrer Vinatea, número 14, i d'Alacant en el carrer Girona, número 4. Horari de Registre: de dilluns a divendres de 09.00 a 14.00 h.  
També es podran presentar les sol·licituds en la forma prevista en l'article 16 de la Llei Procediment Administratiu Comú de les Administracions Públiques.   
  
El termini de presentació de candidatures serà de set dies hàbils. El termini d'inici del còmput serà l'endemà de la publicació d'aquest anunci en el Diari Oficial de la Generalitat Valenciana.  
El procés constarà d'una fase prèvia de preselecció, una fase de selecció que tindrà el caràcter eliminatori i una entrevista personal.  
Fase de preselecció: (no baremable)  
Consistirà en la recepció dels curriculum vitae i dels mèrits que acrediten el compliment dels requisits de l'oferta de treball, en els termes previstos anteriorment.  
Transcorregut el termini de set dies hàbils per a presentar les candidatures, el Servei d'Assessoria i Recursos Humans, conjuntament amb el servei o departament de l'empresa que participe en el procés de selecció de personal, realitzarà la preselecció de candidats, mitjançant la comprovació del compliment dels requisits de l'oferta, respecte de les sol·licituds presentades. Es publicarà en la pàgina web de l'entitat, www.eige.es, en el termini màxim de 15 dies hàbils, la llista dels aspirants que compleixen els requisits i, per tant, passen a la fase següent.  
  
Fase de selecció: (baremable i eliminatòria)  
Fase I. Baremació d'experiència laboral. Aquesta fase puntuarà un màxim de 40 punts del total del procés de selecció.  
Fase II. Baremació de formació i mèrits. Aquesta fase puntuarà un màxim de 40 punts del total del procés de selecció.  
Es requerirà haver obtingut 40 punts en la fases I i II anteriors, i tindrà caràcter eliminatori. Es publicarà en la pàgina web de l'entitat, www.eige.es, la relació d'aspirants que passen a la fase següent.  
Entrevista personal. Els aspirants que hagen superat la fase anterior seran entrevistats amb l'objectiu de comprovar l'adequació del perfil professional i aptituds de les candidatures preseleccionades i les seues possibles iniciatives per al millor exercici de les funcions del lloc oferit. Aquesta fase puntuarà un màxim de 20 punts del total del procés de selecció.  
El resultat final del procés de selecció el determinarà la suma de les puntuacions obtingudes en cada fase del procés.  
En cas d'empat tindran prioritat:  
1r. Els candidats que hagen sigut acomiadats per estar afectats per un procediment de reestructuració de plantilla dut a terme en les empreses que integren EIGE: IVVSA, RTVV, SEPIVA I GTP-EIGE, sempre que es presenten al procés de selecció, en la forma i condicions expressades en la present convocatòria, i que tenint els requisits expressats en aquesta superen les distintes fases del procediment, tindran prioritat en l'accés, en cas d'empat entre candidats.  
  
2n. El criteri de residència en el municipi on es troba el centre de treball i municipis limítrofs.  
  
Els successius anuncis que siguen procedents relatius a aquesta convocatòria es publicaran en la pàgina web d'EIGE.  
  
València, 10 de març de 2017.- La directora general: Helena Beun-za Ibáñez.  
  
  
­